CELEX: 62020CJ0683
Language: hr
Date: 2022-01-13
Title: Presuda Suda (osmo vijeće) od 13. siječnja 2022.#Europska komisija protiv Slovačke Republike.#Povreda obveze države članice – Okoliš – Direktiva 2002/49/EZ – Procjena i upravljanje bukom iz okoliša – Glavne ceste i glavne željezničke pruge – Članak 8. stavak 2. – Akcijski planovi – Članak 10. stavak 2. – Prilog VI. – Sažeci akcijskih planova – Nedostavljanje Komisiji u predviđenim rokovima.#Predmet C-683/20.

PRESUDA SUDA (osmo vijeće)
   13. siječnja 2022. (
         *1
      )
   „Povreda obveze države članice – Okoliš – Direktiva 2002/49/EZ – Procjena i upravljanje bukom iz okoliša – Glavne ceste i glavne željezničke pruge – Članak 8. stavak 2. – Akcijski planovi – Članak 10. stavak 2. – Prilog VI. – Sažeci akcijskih planova – Nedostavljanje Komisiji u predviđenim rokovima”
   U predmetu C‑683/20,
   povodom tužbe zbog povrede obveze na temelju članka 258. UFEU‑a, podnesene 17. prosinca 2020.,
   
      Europska komisija, koju zastupaju R. Lindenthal i M. Noll‑Ehlers, u svojstvu agenata,
   tužitelj,
   protiv
   
      Slovačke Republike, koju zastupa B. Ricziová, u svojstvu agenta,
   tuženika,
   SUD (osmo vijeće),
   u sastavu: J. Passer (izvjestitelj), predsjednik sedmog vijeća, u svojstvu predsjednika osmog vijeća, F. Biltgen i N. Wahl, suci,
   nezavisni odvjetnik: P. Pikamäe,
   tajnik: A. Calot Escobar,
   uzimajući u obzir pisani postupak,
   odlučivši, nakon što je saslušao nezavisnog odvjetnika, da u predmetu odluči bez mišljenja,
   donosi sljedeću
   
      Presudu
   
   
            1
         
         
            Svojom tužbom Europska komisija zahtijeva od Suda da utvrdi da je Slovačka Republika, time što nije izradila akcijske planove niti je Komisiji dostavila sažetke akcijskih planova za glavne ceste i glavne željezničke pruge iz priloga ovoj presudi, povrijedila obveze koje ima na temelju članka 8. stavka 2. i članka 10. stavka 2. Direktive 2002/49/EZ Europskog parlamenta i Vijeća od 25. lipnja 2002. o procjeni i upravljanju bukom iz okoliša (SL 2002., L 189, str. 12.) (SL, posebno izdanje na hrvatskom jeziku, poglavlje 15., svezak 31., str. 28.), u vezi s Prilogom VI. toj direktivi.
         
      
      Pravni okvir
   
   
            2
         
         
            U skladu s člankom 3. Direktive 2002/49, naslovljenim „Definicije”:
            „U smislu ove Direktive:
            […]
            
                     (n)
                  
                  
                     ,glavna cesta’ znači regionalna, državna ili međunarodna cesta koju je odredila država članica, a s više od tri milijuna prolaza vozila godišnje;
                  
               
                     (o)
                  
                  
                     ,glavna željeznička pruga’ znači željeznička pruga koju je odredila država članica, a s više od 30000 prolaza vlakova godišnje;
                  
               […]
            
                     (t)
                  
                  
                     ,akcijski planovi’ znače planovi izrađeni radi upravljanja bukom okoliša i njezinim štetnim učincima, uključujući smanjenje buke ukoliko je to potrebno;
                  
               […]”
         
      
            3
         
         
            Članak 8. te direktive, naslovljen „Akcijski planovi”, propisuje:
            „[…]
            2.   Države članice osiguravaju da nadležna tijela najkasnije do 18. srpnja 2013. izrade akcijske planove prvenstveno usmjerene prema prioritetima koji se mogu prepoznati prekoračenjem bilo koje bitne granične vrijednosti ili pomoću drugih kriterija koje su odabrale države članice za naseljena područja i za glavne ceste kao i za glavne željezničke putove unutar svojih teritorija.
            […]
            5.   Akcijski planovi preispituju se i revidiraju, ukoliko je to potrebno, u slučaju veće promjene koja će utjecati na postojeće stanje buke, a najmanje svakih pet godina nakon datuma njihova odobrenja.
            […]
            7.   Države članice osiguravaju da se o prijedlozima akcijskih planova savjetuje s javnošću, da joj se daju početne i djelotvorne mogućnosti sudjelovanja u pripremi i preispitivanju akcijskih planova, da se rezultati tog sudjelovanja uzmu u obzir i da javnost bude obaviještena o donesenim odlukama. Osiguravaju se prihvatljivi rokovi da javnost ima dovoljno vremena za sudjelovanju u svakoj fazi.
            Ako obveza provođenja postupka sudjelovanja javnosti istodobno proizlazi iz ove Direktive i bilo kojeg drugog zakonodavstva [Unije], države članice mogu objediniti postupak kako bi se izbjeglo udvostručavanje.”
         
      
            4
         
         
            Članak 10. navedene direktive, naslovljen „Prikupljanje i objavljivanje podataka od strane država članica i Komisije”, u stavku 2. određuje:
            „Države članice osiguravaju da podatci iz strateških karata buke i sažetaka akcijskih planova, kako je navedeno u Prilogu VI., budu poslani Komisiji unutar šest mjeseci od datuma iz članka 7. odnosno 8.”
         
      
            5
         
         
            Prilogom V. toj direktivi propisuju se najmanji zahtjevi za akcijske planove.
         
      
            6
         
         
            Prilogom VI. toj direktivi propisuju se podaci koji se dostavljaju Komisiji, uključujući, među ostalim, za glavne ceste, glavne željezničke pruge i glavne zračne luke, „[s]ažetak akcijskog plana koji sadrži sve bitne elemente iz Priloga V. i čija duljina ne prelazi deset stranica.”
         
      
      Predsudski postupak
   
   
            7
         
         
            Slovačka su tijela 25. lipnja 2010., putem elektroničkog portala Reportnet Europske informacijske i promatračke mreže za okoliš (Eionet), Komisiji dostavila popis naseljenih područja, glavnih cesta, glavnih željezničkih pruga i glavnih zračnih luka obuhvaćenih područjem primjene Direktive 2002/49. Dana 16. siječnja 2014. ažurirala su taj popis u pogledu glavnih željezničkih pruga.
         
      
            8
         
         
            Komisijine su službe 27. ožujka 2015., nakon prve razmjene dopisa, slovačkim tijelima, u okviru postupka EU Pilot 7453/15/ENVI, uputile zahtjev u vezi s provedbom Direktive 2002/49.
         
      
            9
         
         
            Slovačka su tijela 26. svibnja 2015. odgovorila na taj zahtjev te su 24. srpnja 2015. ažurirala podatke o naseljenim područjima i glavnim cestama.
         
      
            10
         
         
            Komisija je 29. travnja 2016. uputila Slovačkoj Republici pismo opomene u kojemu je utvrdila više povreda obveza koje ta država članica ima na temelju Direktive 2002/49, među ostalim, obveze iz članka 8. stavka 2., da izradi akcijske planove i obveze iz članka 10. stavka 2., u vezi s Prilozima V. i VI. navedenoj direktivi, da joj dostavi sažetke tih akcijskih planova.
         
      
            11
         
         
            Slovačka Republika je na to pismo opomene odgovorila dopisom od 17. lipnja 2016.
         
      
            12
         
         
            Nakon što je ispitala taj odgovor i informacije koje su, u odnosu na taj odgovor, naknadno priopćene, Komisija je 15. lipnja 2017. Slovačkoj Republici uputila obrazloženo mišljenje. U tom je mišljenju, među ostalim, utvrdila da ta država članica nije izradila akcijske planove za 462 glavne ceste i 16 glavnih željezničkih pruga, u suprotnosti s člankom 8. stavcima 2. i 4., u vezi s Prilogom V. Direktivi 2002/49, te da, za navedene glavne ceste i glavne željezničke pruge, nije dostavila sažetke akcijskih planova, u suprotnosti s člankom 10. stavkom 2., u vezi s Prilozima V. i VI. toj direktivi. Komisija je Slovačkoj Republici odredila rok od dva mjeseca od primitka navedenog mišljenja za donošenje mjera koje su potrebne za okončanje tih povreda.
         
      
            13
         
         
            Slovačka je Republika dopisom od 24. srpnja 2017. istaknula da nije bila u mogućnosti u potpunosti i pravodobno ispuniti obveze koje proizlaze iz Direktive 2002/49 s obzirom na to da upravitelji cestovne infrastrukture i željeznički prijevoznici nisu ispunili svoje zakonske obveze u zadanim rokovima. Ta je država članica, k tomu, Komisiji pojasnila da je u tijeku izrada 17 akcijskih planova u vezi s glavnim cestama.
         
      
            14
         
         
            Slovačka su tijela 21. kolovoza i 10. rujna 2020. mreži Eionet dostavila nove informacije o glavnim cestama, odnosno glavnim željezničkim prugama.
         
      
            15
         
         
            Budući da Slovačka Republika nije ispunila obveze koje ima na temelju članka 8. stavka 2. i članka 10. stavka 2., u vezi s Prilogom VI. Direktivi 2002/49, Komisija je odlučila podnijeti ovu tužbu.
         
      
      O tužbi
   
   
      
         Argumentacija stranaka
      
   
   
            16
         
         
            Iako priznaje da je Slovačka Republika od pokretanja postupka ostvarila određeni napredak u provedbi Direktive 2002/49, Komisija istodobno tvrdi da je ta država članica povrijedila svoju obvezu da joj dostavi sažetke akcijskih planova za 445 glavnih cesta izvan naseljenih područja i za 16 glavnih željezničkih pruga izvan naseljenih područja, u skladu s člankom 10. stavkom 2., u vezi s Prilogom VI. Direktivi 2002/49. Budući da ne postoje naznake o suprotnom, Komisija je zaključila da Slovačka Republika nije izradila akcijske planove za te prometnice i stoga je povrijedila obvezu koju ima na temelju članka 8. stavka 2. te direktive.
         
      
            17
         
         
            Slovačka Republika priznaje da je sa zakašnjenjem ispunila obveze koje proizlaze iz članka 8. stavka 2. i članka 10. stavka 2. Direktive 2002/49. Ona ipak smatra da je ova tužba postala bespredmetna.
         
      
            18
         
         
            Naime, nakon što je 10. rujna 2020. Komisiji dostavila dokument naslovljen „Akcijski plan u pogledu zaštite od buke koja potječe od određenih glavnih željezničkih pruga kojima upravlja slovačko nacionalno željezničko poduzeće (ŽSR) i kojima se prometovalo 2011. godine – Sažetak”, iz srpnja 2013., i dokument od 31. prosinca 2020., naslovljen „Akcijski plan u pogledu zaštite od buke koja potječe od određenih glavnih cesta kojima upravlja slovačka uprava za ceste (SSC) na temelju situacije 2011. godine – Sažetak”, iz studenoga 2020., Slovačka Republika smatra da ne postoji nikakva navedena povreda.
         
      
            19
         
         
            Komisija u stadiju replike osporava relevantnost tih dokumenata. Ti su dokumenti zapravo savjetovanja s javnošću, provedena tijekom 2020. godine. Budući da savjetovanja s javnošću, u skladu s člankom 8. stavkom 7. Direktive 2002/49, moraju prethoditi donošenju akcijskih planova, ti se dokumenti, dakle, ne mogu odnositi na akcijske planove u vezi s razdobljem između 2013. i 2018. Vjerojatno je riječ o nedavno nastalim dokumentima koji se odnose na prošlu situaciju. Međutim, iz sustavnog tumačenja odredaba Direktive 2002/49 proizlazi da se akcijski plan mora donijeti pravodobno kako bi obuhvatio buduće razdoblje. Konkretno, iz sustava obveza koji je uspostavljen navedenom direktivom, osobito iz članka 8. stavka 5. te direktive, proizlazi da se akcijski planovi najmanje svakih pet godina preispituju i, ako je to potrebno, revidiraju. Slijedom navedenog, to što je akcijski plan, koji je trebao biti izrađen 2013., donesen 2020., ne može rezultirati usklađenošću s Direktivom 2002/49. Ako bi akcijske planove bilo moguće donijeti nakon isteka razdoblja na koje se odnose, Direktiva 2002/49 bila bi lišena korisnog učinka.
         
      
            20
         
         
            Komisija dodaje da, u svakom slučaju, pitanje o tome je li Slovačka Republika ispunila obveze koje ima na temelju članka 8. stavka 2. i članka 10. stavka 2. Direktive 2002/49 treba ocijeniti ovisno o stanju kakvo je bilo u trenutku isteka roka utvrđenog u obrazloženom mišljenju, u ovom slučaju, 15. kolovoza 2017. Međutim, nesporno je da Slovačka Republika na taj datum još uvijek nije bila izradila akcijske planove za 445 glavnih cesta i 16 glavnih željezničkih pruga.
         
      
            21
         
         
            Slovačka Republika odbacuje tu Komisijinu argumentaciju, koju smatra nelogičnom i nejasnom. Iz Direktive 2002/49 proizlazi da su se akcijski planovi koje je ta država članica bila dužna izraditi za 16 glavnih željezničkih pruga i za 445 glavnih cesta prije 18. srpnja 2013. trebali temeljiti na podacima iz 2011. godine i sadržavati mjere za godine od 2013. do 2018. Slovačka Republika je tu obvezu ispunila a posteriori. Zahtjevi koje je u stadiju replike postavila Komisija bi u praksi značili da se Slovačka Republika mora odreći nastojanja, makar i a posteriori, da ispuni obvezu koja je predviđena u članku 8. stavku 2. Direktive 2002/49 i na koju se odnosi ova tužba, pri čemu joj se istodobno nalaže da pokuša ispuniti drugu obvezu, odnosno onu koja je predviđena u članku 8. stavku 5. Direktive 2002/49, a u vezi s čijim neispunjenjem protiv nje nije podnesena nikakva tužba. Drugim riječima, Komisijini bi argumenti značili da ako ta država nije ispunila svoje obveze u roku koji je određen tom direktivom, onda to ne može nikada učiniti.
         
      
            22
         
         
            Pod pretpostavkom da Komisija Slovačkoj Republici u replici predbacuje povredu obveze da pravodobno provede savjetovanje s javnošću o akcijskim planovima, koja je predviđena u članku 8. stavku 7. Direktive 2002/49, i obveze preispitivanja i revidiranja akcijskih planova najmanje svakih pet godina nakon datuma njihova odobrenja, predviđene u članku 8. stavku 5. Direktive 2002/49, Slovačka Republika smatra da su ti prigovori nedopušteni.
         
      
            23
         
         
            Osim toga, Slovačka Republika najprije ističe da čak i ako su akcijski planovi na koje se odnosi ova tužba dovršeni tek u 2020., to ne znači da od 2013. nisu donesene nikakve mjere za smanjenje buke iz okoliša u pogledu dotičnih glavnih cesta i željezničkih pruga. U tom pogledu navodi niz mjera modernizacije željezničkih pruga ili mjera kojima se izravno nastoji smanjiti izvore buke.
         
      
            24
         
         
            Nadalje, Slovačka Republika u potpunosti je upoznata s obvezama koje za nju proizlaze iz članka 8. stavka 5. Direktive 2002/49. U skladu s tom odredbom, tvrdi da je izradila i Komisiji dostavila nekoliko sažetaka akcijskih planova u kojima se u obzir uzima situacija za 2016. godinu.
         
      
            25
         
         
            Naposljetku, Slovačka Republika naglašava da ona sasvim sigurno nije jedina država članica koja je kasnila u izvršavanju obveza na temelju članka 8. stavka 2. i članka 10. stavka 2. Direktive 2002/49.
         
      
      
         Ocjena Suda
      
   
   
            26
         
         
            U skladu s ustaljenom sudskom praksom Suda, postojanje povrede obveze treba ocjenjivati s obzirom na stanje u državi članici kakvo je bilo u trenutku isteka roka određenog u obrazloženom mišljenju, pri čemu Sud ne može uzeti u obzir naknadno nastale promjene (vidjeti presudu od 27. siječnja 2021., Komisija/Austrija (PDV – Putničke agencije), C‑787/19, neobjavljenu, EU:C:2021:72, t. 34. i navedenu sudsku praksu).
         
      
            27
         
         
            U ovom slučaju Slovačka Republika ne osporava da na datum isteka roka utvrđenog u obrazloženom mišljenju, odnosno 15. kolovoza 2017., nije izradila akcijske planove za glavne ceste i glavne željezničke pruge iz priloga ovoj presudi, niti je Komisiji dostavila sažetke tih akcijskih planova.
         
      
            28
         
         
            Kad je riječ o dokumentima naslovljenima „Akcijski plan u pogledu zaštite od buke koja potječe od određenih glavnih željezničkih pruga kojima upravlja slovačko nacionalno željezničko poduzeće (ŽSR) i kojima se prometovalo 2011. godine – Sažetak” i „Akcijski plan u pogledu zaštite od buke koja potječe od određenih glavnih cesta kojima upravlja slovačka uprava za ceste (SSC) na temelju situacije 2011. godine – Sažetak”, Slovačka Republika ne osporava da ih je Komisiji dostavila 10. rujna odnosno 31. prosinca 2020., dakle nakon datuma isteka roka utvrđenog u obrazloženom mišljenju. Kad je riječ o prvom od tih dvaju dokumenata, pojašnjava, osim toga, da je naznaka godine 2013. (vidjeti točku 18. ove presude) sačuvana na tom dokumentu jer je on prvotno trebao biti izrađen 2013. Međutim, potvrđuje da je taj dokument bio dovršen tek 2020. godine, nakon savjetovanja s javnošću.
         
      
            29
         
         
            Iz toga slijedi da su, u skladu sa sudskom praksom navedenom u točki 26. ove presude, ti dokumenti irelevantni za ocjenu postojanja navedenih povreda obveze na taj datum.
         
      
            30
         
         
            Osim toga, valja utvrditi da se navod Slovačke Republike, koji se odnosi na nedopuštenost određenih Komisijinih argumenata, temelji na pogrešnom tumačenju podnesaka te institucije.
         
      
            31
         
         
            Naime, kao što to ističe sama Slovačka Republika, Komisija od Suda zahtijeva da utvrdi povredu samo onih obveza predviđenih u članku 8. stavku 2. i u članku 10. stavku 2. Direktive 2002/49.
         
      
            32
         
         
            Zapravo, Komisija je uputila na obveze revidiranja akcijskih planova i savjetovanja s javnošću o prijedlozima akcijskih planova, predviđene u članku 8. stavcima 5. i 7. te direktive, samo u kontekstu dokumenata spomenutih u točki 28. ove presude, i to osobito da bi dokazala da su ti dokumenti doneseni nedavno i, u svakom slučaju, nakon isteka roka utvrđenog u obrazloženom mišljenju, a što je činjenica koju Slovačka Republika u predmetnom postupku nije osporavala.
         
      
            33
         
         
            Budući da Slovačka Republika ističe da ona sasvim sigurno nije jedina država članica koja je kasnila u izvršavanju obveza na temelju članka 8. stavka 2. i članka 10. stavka 2. Direktive 2002/49, dovoljno je podsjetiti na to da je Sud više puta presudio da država članica ne može opravdati neizvršavanje svojih obveza koje ima prema UFEU‑u okolnošću da su druge države članice također povrijedile i da povređuju svoje obveze (presuda od 18. studenoga 2010., Komisija/Španjolska, C‑48/10, neobjavljena, EU:C:2010:704, t. 33. i navedena sudska praksa).
         
      
            34
         
         
            U tim okolnostima tužbu valja prihvatiti.
         
      
            35
         
         
            S obzirom na sva prethodna razmatranja, valja utvrditi da je time što, s jedne strane, nije izradila akcijske planove za glavne ceste i glavne željezničke pruge iz priloga ovoj presudi i što, s druge strane, Komisiji nije dostavila sažetke navedenih akcijskih planova Slovačka Republika povrijedila obveze koje ima na temelju članka 8. stavka 2., odnosno članka 10. stavka 2. Direktive 2002/49, u vezi s Prilogom VI. toj direktivi.
         
      
      Troškovi
   
   
            36
         
         
            U skladu s člankom 138. stavkom 1. Poslovnika Suda, stranka koja ne uspije u postupku dužna je na zahtjev protivne stranke snositi troškove. Budući da je Komisija postavila zahtjev da se Slovačkoj Republici naloži snošenje troškova i da potonja nije uspjela u postupku, valja joj naložiti snošenje troškova.
         
       
         
            Slijedom navedenog, Sud (osmo vijeće) proglašava i presuđuje:
         
       
         
            
                     
                        1.
                     
                  
                  
                     
                        Time što, s jedne strane, nije izradila akcijske planove za glavne ceste i glavne željezničke pruge iz priloga ovoj presudi i što, s druge strane, Europskoj komisiji nije dostavila sažetke navedenih akcijskih planova Slovačka Republika povrijedila je obveze koje ima na temelju članka 8. stavka 2., odnosno članka 10. stavka 2. Direktive 2002/49/EZ Europskog parlamenta i Vijeća od 25. lipnja 2002. o procjeni i upravljanju bukom iz okoliša, u vezi s Prilogom VI. toj direktivi.
                     
                  
               
       
         
            
                     
                        2.
                     
                  
                  
                     
                        Slovačkoj Republici nalaže se snošenje troškova.
                     
                  
               
       
            
               
                  Potpisi
               
            
         
      Prilog
   
   
      Glavne ceste
   
   Nacionalni identifikacijski broj Jedinstveni identifikacijski broj
   90269 SK_b_rd001
   90260 SK_b_rd002
   90290 SK_b_rd003
   90290 SK_b_rd004
   90308 SK_b_rd005
   90308 SK_b_rd006
   90309 SK_b_rd007
   90309 SK_b_rd008
   90309 SK_b_rd009
   90100 SK_b_rd010
   90100 SK_b_rd011
   90100 SK_b_rd012
   90118 SK_b_rd013
   90118 SK_b_rd014
   90118 SK_b_rd015
   90118 SK_b_rd016
   90119 SK_b_rd017
   90120 SK_b_rd018
   90120 SK_b_rd019
   90120 SK_b_rd020
   90120 SK_b_rd021
   90120 SK_b_rd022
   90120 SK_b_rd023
   90130 SK_b_rd024
   90130 SK_b_rd025
   90140 SK_b_rd026
   90149 SK_b_rd027
   90149 SK_b_rd028
   90149 SK_b_rd029
   90149 SK_b_rd030
   90149 SK_b_rd031
   90158 SK_b_rd032
   90158 SK_b_rd033
   90158 SK_b_rd034
   90158 SK_b_rd035
   90158 SK_b_rd036
   90158 SK_b_rd037
   90169 SK_b_rd038
   90170 SK_b_rd039
   90180 SK_b_rd040
   90180 SK_b_rd041
   90187 SK_b_rd042
   90187 SK_b_rd043
   90187 SK_b_rd044
   90210 SK_b_rd045
   90210 SK_b_rd046
   90220 SK_b_rd047
   37 SK_b_rd048
   30 SK_b_rd049
   30 SK_b_rd050
   47 SK_b_rd051
   47 SK_b_rd052
   40 SK_b_rd053
   40 SK_b_rd054
   69 SK_b_rd055
   69 SK_b_rd056
   60 SK_b_rd057
   60 SK_b_rd058
   60 SK_b_rd059
   60 SK_b_rd060
   60 SK_b_rd061
   60 SK_b_rd062
   66 SK_b_rd063
   70 SK_b_rd064
   70 SK_b_rd065
   70 SK_b_rd066
   80 SK_b_rd067
   127 SK_b_rd068
   127 SK_b_rd069
   127 SK_b_rd070
   130 SK_b_rd071
   380 SK_b_rd072
   390 SK_b_rd073
   390 SK_b_rd074
   390 SK_b_rd075
   390 SK_b_rd076
   390 SK_b_rd077
   410 SK_b_rd078
   410 SK_b_rd079
   410 SK_b_rd080
   410 SK_b_rd081
   410 SK_b_rd082
   420 SK_b_rd083
   420 SK_b_rd084
   430 SK_b_rd085
   430 SK_b_rd086
   430 SK_b_rd087
   430 SK_b_rd088
   440 SK_b_rd089
   446 SK_b_rd090
   470 SK_b_rd091
   80027 SK_b_rd092
   80027 SK_b_rd093
   80027 SK_b_rd094
   80027 SK_b_rd095
   80027 SK_b_rd096
   80027 SK_b_rd097
   80027 SK_b_rd098
   80026 SK_b_rd099
   80630 SK_b_rd100
   80630 SK_b_rd101
   80640 SK_b_rd102
   80658 SK_b_rd103
   80658 SK_b_rd104
   80659 SK_b_rd105
   80659 SK_b_rd106
   83660 SK_b_rd107
   83668 SK_b_rd108
   83668 SK_b_rd109
   83668 SK_b_rd110
   83668 SK_b_rd111
   83668 SK_b_rd112
   83668 SK_b_rd113
   92099 SK_b_rd114
   92099 SK_b_rd115
   92099 SK_b_rd116
   92099 SK_b_rd117
   92099 SK_b_rd118
   92100 SK_b_rd119
   92107 SK_b_rd120
   92107 SK_b_rd121
   92107 SK_b_rd122
   91450 SK_b_rd123
   91450 SK_b_rd124
   92107 SK_b_rd125
   92107 SK_b_rd126
   92107 SK_b_rd127
   91456 SK_b_rd128
   92117 SK_b_rd129
   92117 SK_b_rd130
   92110 SK_b_rd131
   92110 SK_b_rd132
   92110 SK_b_rd133
   92110 SK_b_rd134
   92120 SK_b_rd135
   92120 SK_b_rd136
   92150 SK_b_rd137
   92160 SK_b_rd138
   92160 SK_b_rd139
   90460 SK_b_rd140
   90470 SK_b_rd141
   90470 SK_b_rd142
   90480 SK_b_rd143
   90480 SK_b_rd144
   90480 SK_b_rd145
   90480 SK_b_rd146
   90490 SK_b_rd147
   90490 SK_b_rd148
   90490 SK_b_rd149
   90500 SK_b_rd150
   90509 SK_b_rd151
   90510 SK_b_rd152
   90510 SK_b_rd153
   90510 SK_b_rd154
   90510 SK_b_rd155
   90510 SK_b_rd156
   90520 SK_b_rd157
   90520 SK_b_rd158
   90527 SK_b_rd159
   90527 SK_b_rd160
   90527 SK_b_rd161
   90527 SK_b_rd162
   90527 SK_b_rd163
   90527 SK_b_rd164
   90527 SK_b_rd165
   90527 SK_b_rd166
   90527 SK_b_rd167
   90530 SK_b_rd168
   90536 SK_b_rd169
   90540 SK_b_rd170
   90550 SK_b_rd171
   90550 SK_b_rd172
   90550 SK_b_rd173
   90560 SK_b_rd174
   90560 SK_b_rd175
   90560 SK_b_rd176
   90560 SK_b_rd177
   90580 SK_b_rd178
   90580 SK_b_rd179
   90590 SK_b_rd180
   90596 SK_b_rd181
   540 SK_b_rd182
   540 SK_b_rd183
   540 SK_b_rd184
   550 SK_b_rd185
   600 SK_b_rd186
   618 SK_b_rd187
   618 SK_b_rd188
   618 SK_b_rd189
   239 SK_b_rd190
   239 SK_b_rd191
   240 SK_b_rd192
   240 SK_b_rd193
   240 SK_b_rd194
   258 SK_b_rd195
   269 SK_b_rd196
   270 SK_b_rd197
   270 SK_b_rd198
   280 SK_b_rd199
   290 SK_b_rd200
   290 SK_b_rd201
   299 SK_b_rd202
   300 SK_b_rd203
   300 SK_b_rd204
   310 SK_b_rd205
   310 SK_b_rd206
   80750 SK_b_rd207
   80750 SK_b_rd208
   80750 SK_b_rd209
   80780 SK_b_rd210
   80780 SK_b_rd211
   85520 SK_b_rd212
   85526 SK_b_rd213
   85526 SK_b_rd214
   85526 SK_b_rd215
   85526 SK_b_rd216
   85526 SK_b_rd217
   81170 SK_b_rd218
   81170 SK_b_rd219
   81180 SK_b_rd220
   81180 SK_b_rd221
   81180 SK_b_rd222
   81180 SK_b_rd223
   81200 SK_b_rd224
   81200 SK_b_rd225
   81230 SK_b_rd226
   81230 SK_b_rd227
   81720 SK_b_rd228
   81720 SK_b_rd229
   81726 SK_b_rd230
   81726 SK_b_rd231
   81726 SK_b_rd232
   81726 SK_b_rd233
   81726 SK_b_rd234
   81726 SK_b_rd235
   81726 SK_b_rd236
   90660 SK_b_rd237
   90660 SK_b_rd238
   90660 SK_b_rd239
   90670 SK_b_rd240
   90670 SK_b_rd241
   90700 SK_b_rd242
   90756 SK_b_rd243
   90750 SK_b_rd244
   90750 SK_b_rd245
   90750 SK_b_rd246
   90750 SK_b_rd247
   90780 SK_b_rd248
   90780 SK_b_rd249
   90790 SK_b_rd250
   90790 SK_b_rd251
   80140 SK_b_rd252
   80146 SK_b_rd253
   80190 SK_b_rd254
   80190 SK_b_rd255
   80190 SK_b_rd256
   80200 SK_b_rd257
   80200 SK_b_rd258
   80200 SK_b_rd259
   80200 SK_b_rd260
   80260 SK_b_rd261
   80030 SK_b_rd262
   80030 SK_b_rd263
   80040 SK_b_rd264
   80050 SK_b_rd265
   90019 SK_b_rd266
   90019 SK_b_rd267
   90019 SK_b_rd268
   90019 SK_b_rd269
   90019 SK_b_rd270
   90019 SK_b_rd271
   90010 SK_b_rd272
   90010 SK_b_rd273
   90040 SK_b_rd274
   90040 SK_b_rd275
   90040 SK_b_rd276
   90040 SK_b_rd277
   80286 SK_b_rd278
   80286 SK_b_rd279
   80286 SK_b_rd280
   80288 SK_b_rd281
   80288 SK_b_rd282
   80288 SK_b_rd283
   80288 SK_b_rd284
   80288 SK_b_rd285
   80289 SK_b_rd286
   80289 SK_b_rd287
   80296 SK_b_rd288
   80297 SK_b_rd289
   80297 SK_b_rd290
   80297 SK_b_rd291
   80297 SK_b_rd292
   81460 SK_b_rd293
   81460 SK_b_rd294
   81478 SK_b_rd295
   81478 SK_b_rd296
   81478 SK_b_rd297
   81479 SK_b_rd298
   81480 SK_b_rd299
   81480 SK_b_rd300
   81480 SK_b_rd301
   81480 SK_b_rd302
   81496 SK_b_rd303
   81496 SK_b_rd304
   81496 SK_b_rd305
   81496 SK_b_rd306
   81500 SK_b_rd307
   81510 SK_b_rd308
   81510 SK_b_rd309
   81510 SK_b_rd310
   81510 SK_b_rd311
   81570 SK_b_rd312
   81570 SK_b_rd313
   81570 SK_b_rd314
   80420 SK_b_rd315
   80458 SK_b_rd316
   80459 SK_b_rd317
   80560 SK_b_rd318
   80560 SK_b_rd319
   80570 SK_b_rd320
   80590 SK_b_rd321
   80590 SK_b_rd322
   80620 SK_b_rd323
   80628 SK_b_rd324
   80628 SK_b_rd325
   80628 SK_b_rd326
   80628 SK_b_rd327
   91460 SK_b_rd328
   91460 SK_b_rd329
   91460 SK_b_rd330
   91440 SK_b_rd331
   91440 SK_b_rd332
   91430 SK_b_rd333
   91430 SK_b_rd334
   91430 SK_b_rd335
   91380 SK_b_rd336
   91380 SK_b_rd337
   91380 SK_b_rd338
   91370 SK_b_rd339
   91370 SK_b_rd340
   91360 SK_b_rd341
   80350 SK_b_rd342
   80350 SK_b_rd343
   80357 SK_b_rd344
   80357 SK_b_rd345
   80360 SK_b_rd346
   80360 SK_b_rd347
   80360 SK_b_rd348
   80370 SK_b_rd349
   80370 SK_b_rd350
   80380 SK_b_rd351
   80390 SK_b_rd352
   80390 SK_b_rd353
   80390 SK_b_rd354
   80390 SK_b_rd355
   90390 SK_b_rd356
   90390 SK_b_rd357
   91300 SK_b_rd358
   91300 SK_b_rd359
   91296 SK_b_rd360
   91290 SK_b_rd361
   91290 SK_b_rd362
   91260 SK_b_rd363
   91250 SK_b_rd364
   91250 SK_b_rd365
   91550 SK_b_rd366
   91550 SK_b_rd367
   91530 SK_b_rd368
   91530 SK_b_rd369
   95376 SK_b_rd370
   95377 SK_b_rd371
   95380 SK_b_rd372
   95380 SK_b_rd373
   95377 SK_b_rd374
   95376 SK_b_rd375
   90880 SK_b_rd376
   90880 SK_b_rd377
   90897 SK_b_rd378
   90897 SK_b_rd379
   90900 SK_b_rd380
   90900 SK_b_rd381
   90900 SK_b_rd382
   90900 SK_b_rd383
   90900 SK_b_rd384
   90910 SK_b_rd385
   90910 SK_b_rd386
   90910 SK_b_rd387
   90920 SK_b_rd388
   90930 SK_b_rd389
   90930 SK_b_rd390
   90937 SK_b_rd391
   90937 SK_b_rd392
   90940 SK_b_rd393
   90940 SK_b_rd394
   1300 SK_b_rd395
   1300 SK_b_rd396
   1300 SK_b_rd397
   1300 SK_b_rd398
   1300 SK_b_rd399
   1300 SK_b_rd400
   1310 SK_b_rd401
   1310 SK_b_rd402
   1310 SK_b_rd403
   1320 SK_b_rd404
   910 SK_b_rd405
   910 SK_b_rd406
   910 SK_b_rd407
   910 SK_b_rd408
   920 SK_b_rd409
   930 SK_b_rd410
   936 SK_b_rd411
   930 SK_b_rd412
   930 SK_b_rd413
   940 SK_b_rd414
   950 SK_b_rd415
   2069 SK_b_rd416
   95610 SK_b_rd417
   91230 SK_b_rd418
   91230 SK_b_rd419
   91230 SK_b_rd420
   91230 SK_b_rd421
   91230 SK_b_rd422
   91230 SK_b_rd423
   1330 SK_b_rd424
   1330 SK_b_rd425
   1330 SK_b_rd426
   5570 SK_b_rd427
   5570 SK_b_rd428
   5570 SK_b_rd429
   5570 SK_b_rd430
   5580 SK_b_rd431
   1789 SK_b_rd432
   81330 SK_b_rd433
   81330 SK_b_rd434
   81330 SK_b_rd435
   81340 SK_b_rd436
   81340 SK_b_rd437
   81340 SK_b_rd438
   81340 SK_b_rd439
   81350 SK_b_rd440
   81350 SK_b_rd441
   81350 SK_b_rd442
   81360 SK_b_rd443
   81360 SK_b_rd444
   81360 SK_b_rd445
   
      Glavne željezničke pruge
   
   Nacionalni identifikacijski broj Jedinstveni identifikacijski broj
   ŽSR-110 SK_a_rl1
   ŽSR-110 SK_a_rl2
   ŽSR-120 SK_a_rl3
   ŽSR-120 SK_a_rl4
   ŽSR-130 SK_a_rl5
   ŽSR-130 SK_a_rl6
   ŽSR-120 SK_a_rl7
   ŽSR-127 SK_a_rl8
   ŽSR-180 SK_a_rl9
   ŽSR-180 SK_a_rl10
   ŽSR-180 SK_a_rl11
   ŽSR-180 SK_a_rl12
   ŽSR-180 SK_a_rl13
   ŽSR-180 SK_a_rl14
   ŽSR-180 SK_a_rl15
   ŽSR-190 SK_a_rl16
   (
         *1
      )	Jezik postupka: slovački